(क) विज्ञापनों को देखकर हम किसी भी वस्तु को ख़रीद लेते हैं और ये नहीं देखते कि वह कैसी है। हम सिर्फ़ उस वस्तु को इसलिए ख़रीदते हैं ताकि हम भी आधुनिक लोगों की श्रेणी में आ सकें और अपने रुतबे का बखान कर सकें। हम अपने नीति मूल्यों को तेज़ी से भूलते चले जाते हैं और ख़ुद को इन उत्पादों का ग़ुलाम बना देते हैं। इससे हमारा चरित्र भी नष्ट होने लगता है और हम उपभोग संस्कृति की एक कठपुतली मात्र बन कर रह जाते हैं।
(ख) प्रतिष्ठा के अनेक रूप होते हैं चाहे वे हास्यास्पद ही क्यों न हों अर्थात् आज वे चीज़ें भी प्रतिष्ठित मानी जाने लगी हैं जो पहले के समाज में अजीब की श्रेणी में रखी जाती थीं। इसका उदाहरण हम इस प्रकार ले सकते हैं कि आज फटे कपड़े पहनना मॉर्डन और उच्च क्लास की श्रेणी में आता है। इसी प्रकार आज किसी बड़े होटल में अधपका खाना ऑर्डर करना आधुनिकता की श्रेणी में आता है। ये एक प्रकार की झूठी प्रतिष्ठा है जो हास्यास्पद है लेकिन हैं तो प्रतिष्ठा ही।